Fundur bygginganefndar Vopnafjarðarhrepps 08. maí 2009 , haldinn í Miklagarði kl. 12.00 Mættir til fundar : Eyjólfur Sigurðsson , Bárður Jónasson , Jóhann L. Einarsson , Ari G. Hallgrímsson , Baldur H. Friðriksson og Þorsteinn Halldórsson . Einnig mættir : Þorsteinn Steinsson , sveitarstjóri , Björn Heiðar Sigurbjörnsson , aðst.sl.liðsstjóri og Magnús Már Þorvaldsson , er ritaði fundargerð . 1. mál : Fundargerð skipulags - og bygginganefndar frá 05. febrúar sl. lögð fram . Samþykkt samhljóða . 2. mál : Fiskimjölsverksmiðja HB Granda h. f. – Ákvörðun um matsskyldu . Lagt fram til kynningar . 3. mál : Fiskimjölsverksmiðja og mjöltankar HB Granda h. f. – Umsókn um framkvæmdaleyfi , skv. framlögðum uppdráttum Ask arkitekta og fyrirliggjandi umsögnum hlutaðeigandi aðila . Fór fram mikil umræða um hina nýju verksmiðju , sem áður hefur verið kynnt á fundum nefndarinnar . Gerði Björn Heiðar nánari grein fyrir brunamálum og hvernig þeim kröfum hefur verið mætt . Vinnubrögð hönnuða til fyrirmyndar og þykir rétt að vekja athygli á . Skipulags - og bygginganefnd hefur tekið fyrir beiðni um framkvæmdaleyfi um nýja fiskimjölsverksmiðju HB Granda og samþykkir samhljóða . Skipulags - og bygginganefnd samþykkir ennfremur samhljóða beiðni um að byggja mjöltanka og tengd mannvirki á athafnasvæði HB Granda . 4. mál : Steypustöð við Búðaröxl – Umsókn Steineyjar ehf. um lóð undir steypustöð á núverandi svæði . Við afgreiðslu málsins yfirgaf formaður fundinn . Samþykkt að í samvinnu við umsækjanda verði mæld upp nákvæm lóð , hún skilgreind og lögð fyrir næsta fund nefndarinnar til afgreiðslu . 5. mál : Lónabraut 39 – Fyrirspurn um heimild til að reisa bílskúr við núverandi hús , sbr. framlagðar teikningar dags. 06. maí 2009 . Nefndin setur sig ekki á móti hugmynd fyrirspyrjanda en erindið fari í grenndarkynningu . Að henni fenginni og að innlögðum uppdráttum verður erindið tekið formlega fyrir . Fleira ekki tekið fyrir , fundi slitið kl. 13.25 .